laion/Wikipedia-Exotic huggingface dataset:
TimeShard

רסיס-זמן (או במקור TimeShard) הוא הרכב טראנס בריטי. בשנת 1989, הם התחילו כהרכב מוזיקת הדאנס בסצנת המוזיקה האלקטרונית המחתרתית בבריטניה. במשך חמש שנותיהם הראשונות גובר, סים ואנגסט'רום פיתחו צלילים ומקצבים חדשים אשר הובילו לראשית המוזיקה הפסיכדלית בעוד שללא שם הסוגה המוגדר לנו היום, המוזיקה שפיתחו נחשבה כ"טראנס אמביינט-שאמאני". המוזיקה שלהם שילבה צלילים סינתיסיאלים של סינתיסייזר אנלוגי עם Dub בהשראת המקצבים של ההרכב קרפטוורק והאמן בריאן אינו, הם נהגו להשתמש גם במכונת תופים המלווה בגיטרות גליסנדו וסיטאר אלקטרוני. מוזיקה זו הייתה מאוד חדשנית ומבקרי המוזיקה לא ידעו לאיזה סוגה לתייג אותה, TimeShard הציגו שילוב בלתי מוגדר של מיקסים של האוס, רוק אנד רול וקצת פאנק. פריצת הדרך של הרכב הייתה בפסטיבל הבריטי "המעגל" (festival circuit) אשר בעונה זו הציג מוזיקה נרחבת של האוס, דאנס ותת-סוגים אחרים, הגורם שעזר להם להתפרסם היה עצם העובדה שפסטיבל זה היה בין הראשונים שנתן מקום גם למוזיקה לא-מוגדרת ללא הגבלה או סיוג. בשנים שאחרי (משנת 1996 ואילך) הם נפלו קורבן ל'הצעת החוק נגד עבריינות' אשר לא איפשר לאמני ואוהבי מוזיקת טראנס להתכנס יחדיו. בנוסף, המצב השברירי והרעוע של המותג שתמך בהם Planet Dog, דחק בהם לעבור לתחום חדש, המוזיקה באינטרנט, והם למעשה נהפכו להרכב הראשון שהתחיל לפרסם שירים כקובצי MP3 ברשת. בשנים האחרונות, היקף העבודה שלהם דעך, והם מפרסמים פרויקט לעיתים רחוקות באתר שלהם. EP 1995 - Zero אלבומים Hypoborean Dome Temples Of Apollo - 1992 Who Pilots The Flying Saucers? - 1992 1994 - Crystal Oscillations 1996 - Hunab Ku Live - 1996 TimeShard, באתר MusicBrainz (באנגלית) TimeShard, באתר Discogs (באנגלית) TimeShard, באתר Songkick (באנגלית) אתר האינטרנט הרשמי של TimeShard (באנגלית)
אפיריט כחול-כיפה

אפיריט כחול-כיפה (שם מדעי: Ifrita kowaldi) היא ציפור שיר קטנה, המין היחיד במשפחת האפיריטיים (Ifritidae). היא מצויה בטבע רק ביערות גינאה החדשה. בעבר הייתה חלק מהמשפחות וונגות ומונרכיתיים אך כעת מסווגת כמשפחה עצמאית. אורכה של ציפור זו 16.5 ס"מ והיא בעלת נוצות חומות-זהובות עם "כיפה" כחולה המפוספסת בשחור. לזכרים ישנו כתם לחיים לבן, בעוד לנקבות הוא צהוב. המקור אפור ומחודד מעט והזנב קצר. היא חיה ביערות הגשם של גינאה החדשה על עצים ומחפשת עם מקורה זחלי חרקים וחרקים איטיים שונים. באופן מוזר נוצותיה של ציפור זו מכילים רעלנים היכולים לגרום לגירויים למי שבא עם הנוצות במגע. דבר זה נגרם בעיקר ממזונם של הציפורים מחיפושיות רעילות מהסוג Choresine. מדיה וקבצים בנושא אפיריט כחול-כיפה בוויקישיתוף אפיריט כחול-כיפה, באתר ITIS (באנגלית) אפיריט כחול-כיפה, באתר NCBI (באנגלית) אפיריט כחול-כיפה, באתר Animal Diversity Web (באנגלית) אפיריט כחול-כיפה, באתר GBIF (באנגלית) אפיריט כחול-כיפה באתר הרשימה האדומה של IUCN
חטפיות משי

חטפיות משי (שם מדעי: Ptiliogonatidae) היא משפחה קטנה של ציפורי שיר ובה 4 מינים בלבד. הם מתנהגים כמו מיני החטפיתיים והטירניים, אך אינם קרובים אליהם כלל. הם קרובים יותר לירגזיים. ציפורים אלה חיות במרכז אמריקה ממקסיקו עד לפנמה וכמה מינים הגיעו לדרום ארצות הברית. רובם אינם נודדים למעט המין Phainopepla nitens שנודד כמה אזורים. אלו ציפורים באורך 18–25 ס""מ ובעלי נוצות רכות בצהוב, שחור וחום ובעלי ראשים גדולים ועיניים גדולות ועגולות. המקור דקיק וצבעו שחור. הזנב מעט ארוך. ציפורים אלה ניזונות מזרעים וחרקים וחלקם ניזונים מדבקוני מדבר. הם חיים בחורשים או באקלימים יבשים מעט יותר. משפחת חטפיות משי (Ptiliogonatidae) סוג ומין יחיד Phainoptila melanoxantha סוג Ptiliogonys מין Ptiliogonys caudatus מין Ptiliogonys cinereus סוג ומין יחיד Phainopepla nitens מדיה וקבצים בנושא חטפיות משי בוויקישיתוף חטפיות משי, באתר ITIS (באנגלית) חטפיות משי, באתר GBIF (באנגלית) חטפיות משי, באתר אנציקלופדיה בריטניקה (באנגלית) ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
לאופולד השלישי, דוכס אנהלט-דסאו

לאופולד השלישי, דוכס אנהלט-דסאו (גרמנית: Leopold III. von Anhalt-Dessau;‏ 10 באוגוסט 1740 - 9 באוגוסט 1817) היה נסיך אנהלט-דסאו בין השנים 1751–1806, ולאחר מכן דוכס אנהלט-דסאו עד לשנת 1817. לאופולד נולד ב-10 באוגוסט 1740 בדסאו, ללאופולד השני, נסיך אנהלט-דסאו וגיזלה אגנס מאנהלט-קתן, בתם של לאופולד, נסיך אנהלט-קתן ופרדריקה הנרייטה מאנהלט-ברנבורג. בשנת 1751 מתה אמו, וזמן קצר לאחר מכן מת אביו, ולאופולד עלה לשלטון במקומו, תוך שדודו דיטריך, נסיך אנהלט-דסאו משמש לו כעוצר. בשנת 1752 התגייס לאופולד לצבא הפרוסי כאביו וכדודו לפניו, אולם לאחר שנכח בקרב קולין בשנת 1757 וראה את זוועות המלחמה, פרש לאופולד מהצבא. בשנת 1756 יצא לאופולד לטיול ברחבי אירופה עם ידידו פרידריך וילהלם פון ארדמנסדורף, וביקר עמו באיטליה, צרפת, שווייץ, הולנד ואנגליה. בשובו הביתה השתמש לאופולד בידע שנצבר במהלך הטיולים, וביצע רפורמות רבות בנסיכות בתחומי החינוך, הבריאות, הרווחה, סלילת כבישים, חקלאות, ייעור ותעשייה. בנוסף הקים לאופולד את ממלכת הגנים של דסאו-ורליץ, שמהווה את הפארק הגדול ביותר באירופה. במהלך מלחמת שבע השנים שמר לאופולד על נייטרליות, אך אף על פי כן חויב על ידי פרוסיה בתשלום פיצויים בסך 180,000 טאלר, שאותם שילם מכספו הפרטי. בשנת 1758 הגיע לאופולד לבגרות, ותפס לבדו את השלטון. ב-25 ביולי 1767 התחתן לאופולד עם בת דודו לואיזה הנרייטה, מרקיזת ברנדנבורג-שוודט, בתם של פרידריך היינריך, מרקיז ברנדנבורג-שוודט ולאופולדינה מריה מאנהלט-דסאו, ובשנת 1769 קיבל את תואר אביר מסדר העיט השחור. בשנת 1782 נשפט לאופולד על ידי ליגת הנסיכים, בעקבות התנגדותו להגמוניה הפרוסית. בשנת 1806, זמן קצר לפני פירוק האימפריה הרומית הקדושה, קיבל לאופולד תואר דוכס מפרנץ השני, קיסר האימפריה הרומית הקדושה, לאחר ששילם לו על כך סכום גבוה, כפי שעשו נסיכי אנהלט האחרים. בשנת 1807 הצטרף לאופולד לקונפדרציה של הריין, והיה הנסיך האחרון שעשה זאת, אולם אף על פי כן קיבל בשנת 1809 את הנציג הפרוסי פרדיננד פון שיל בצורה יפה. בשנת 1812 מונה לאופולד לעוצר בשם לודוויג אוגוסט, דוכס אנהלט-קתן, ובשנת 1815 אושר מעמדו כדוכס בקונגרס וינה. בשנת 1817 מת לאופולד כשנפל מסוסו, ונכדו לאופולד הרביעי, דוכס אנהלט-דסאו עלה לשלטון במקומו. ב-25 ביולי 1767 התחתן לאופולד עם לואיזה הנרייטה, מרקיזת ברנדנבורג-שוודט, בתם של פרידריך היינריך, מרקיז ברנדנבורג-שוודט ולאופולדינה מריה מאנהלט-דסאו. לזוג נולדו שני ילדים: בת מתה (1768). פרידריך, נסיך הכתר של אנהלט-דסאו (1769–1814). בנוסף היו ללאופולד כמה ילדים לא חוקיים מפילגשיו השונות. מדיה וקבצים בנושא לאופולד השלישי, דוכס אנהלט-דסאו בוויקישיתוף
סלט טונה

סלט טונה הוא סלט אשר מורכב מטונה משומרת במים או בשמן צמחי, מירקות וממרכיבים נוספים. נהוג להוסיף לסלט עצמו ירקות שונים כגון: גמבה, בצל קצוץ, עגבנייה, מלפפון ומלפפון כבוש ולתבל במיץ לימון סחוט או במיונז. נהוג להגיש את הסלט בצלחת להגשה או בתוך כריך. סלט הטונה ידוע כמאכל שבת בעיקר בקרב יהדות תוניס, מרוקו ובני עדות המזרח. סלט ניסואז וסנדוויץ' תוניסאי הם שני מאכלים המשלבים טונה, או סלט טונה. מדיה וקבצים בנושא סלט טונה בוויקישיתוף ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
אצטדיון ספרטק

האם התכוונתם ל... אצטדיון ספרטק (נלצ'יק) – אצטדיון כדורגל בעיר נלצ'יק שברוסיה, המשמש כמגרשה הביתי של ספרטק נלצ'יק אוטקריטיה ארנה (נקרא גם "אצטדיון ספרטק") - אצטדיון רב תכליתי במוסקבה בירת רוסיה, המשמש כמגרשה הביתי של ספרטק מוסקבה וכן לאירוח משחקי כדורגל של נבחרת רוסיה בכדורגל
שיאן H-20

שיאן H-20‏ (פין-יין: Hōng-20; ולפעמים Xian H-X) הוא מפציץ חמקן תת-קולי של חיל האוויר של צבא השחרור העממי הסיני, המתוכנן להיכנס לשירות בעתיד. הוא מכונה "פרויקט אסטרטגי" על ידי הצבא, המטוס יכלול כנף בעיצוב דומה לזה של B-2 ספיריט של נורת'רופ גראמן ורכיבים שלו נמצאים כבר בייצור. אנליסטים מציינים כי המפציץ יכול להיכנס לשירות בשנת 2025, ועתיד להחליף את מפציצי שיאן H-6K הקיימים של סין. Franz-Stefan Gady (13 ביולי 2015). "China Wants to Develop a New Long-Range Strategic Bomber". The Diplomat. {{cite web}}: (עזרה) "China developing new strategic bomber - IHS Jane's 360". נבדק ב-19 בספטמבר 2016. {{cite web}}: (עזרה) "China's Plans For New, Long-Range Bomber". נבדק ב-19 בספטמבר 2016. {{cite web}}: (עזרה) "What We Know About China's New Bomber". 6 בספטמבר 2016. נבדק ב-19 בספטמבר 2016. {{cite web}}: (עזרה) ערך זה הוא קצרמר בנושא כלי טיס צבאיים ובנושא סין. אתם מוזמנים לתרום לוויקיפדיה ולהרחיב אותו.
ארנסט פרידריך השלישי, דוכס סקסוניה-הילדבורגהאוזן

ארנסט פרידריך השלישי, דוכס סקסוניה-הילדבורגהאוזן (בגרמנית: Ernst Friedrich III. von Sachsen-Hildburghausen;‏ 10 ביוני 1727 – 23 בספטמבר 1780) היה דוכס סקסוניה-הילדבורגהאוזן בין השנים 1745–1780. ארנסט פרידריך נולד ב-10 ביוני 1727 בקניגסברג שהשתייכה לדוכסות סקסוניה-קובורג-זאלפלד, לארנסט פרידריך השני, דוכס סקסוניה-הילדבורגהאוזן, ולקרולינה, רוזנת ארבאך-פירסטנוי, בתו של פיליפ קרל, רוזן ארבאך-פירסטנוי. בשנת 1745 מת אביו ארנסט פרידריך השני, דוכס סקסוניה-הילדבורגהאוזן, ובמקומו עלה ארנסט פרידריך לשלטון, תוך שאמו קרולינה, רוזנת ארבאך-פירסטנוי משמשת כעוצרת עד לשנת 1748. ארנסט פרידריך נחשב אינטליגנטי, מוכשר, ואחד הנסיכים הנאים ביותר של זמנו. הוא תרם ספרייה לעיר הילדבורגהאוזן, אך לבסוף הפזרנות המוגזמת שלו בחצרו, משכה את תשומת לבו של יוזף השני, קיסר האימפריה הרומית הקדושה, ובשנת 1769 הוא מינה את שרלוטה אמליה, נסיכת הסן-פיליפסטאל לעוצרת הדוכסות, ולממונה על ענייני הכספים. בשנת 1779 פרצה שריפת ענק בהילבורגהאוזן, ובשל כך עבר ארנסט פרידריך להתגורר בדירת הציד שלו בשטראופהיין. ב-23 בספטמבר 1780 מת ארנסט פרידריך בשטראופהיין, ובמקומו עלה לשלטון בנו פרידריך, דוכס סקסוניה-הילדבורגהאוזן. ב-1 באוקטובר 1749 התחתן ארנסט פרידריך עם לואיזה, נסיכת דנמרק, בתם של כריסטיאן השישי, מלך דנמרק וסופיה מגדלנה מברנדנבורג-קולמבך, ממנה נולדה לו בת אחת: יוליאנה, נסיכת סקסוניה-הילדבורגהאוזן (1755–1756) ב-20 בינואר 1757 התחתן ארנסט פרידריך עם כריסטינה סופיה שרלוטה מברנדנבורג-ביירוית, בתם של פרידריך כריסטיאן, מרקיז ברנדנבורג-ביירוית וויקטוריה שרלוטה מאנהלט-צייץ-הוים, ממנה נולדה לו בת אחת: מריה, נסיכת סקסוניה-הילדבורגהאוזן (1757) ב-1 ביולי 1758 התחתן ארנסט פרידריך עם ארנסטינה, נסיכת סקסוניה-ויימאר, בתם של ארנסט אוגוסט הראשון, דוכס סקסוניה-ויימאר-אייזנך וסופיה שרלוטה מברנדנבורג-ביירוית, ממנה היו לו 3 ילדים: סופיה, נסיכת סקסוניה-הילדבורגהאוזן (1760–1776), התחתנה עם פרנץ, דוכס סקסוניה-קובורג-זאלפלד. כריסטינה, נסיכת סקסוניה-הילדבורגהאוזן (1761 -1790), התחתנה עם אויגן, נסיך סקסוניה-הילדבורגהאוזן. פרידריך, דוכס סקסוניה-אלטנבורג (1763–1834. מדיה וקבצים בנושא ארנסט פרידריך השלישי, דוכס סקסוניה-הילדבורגהאוזן בוויקישיתוף
אריוביקסיה גריפינדורי

אריוביקסיה גריפינדורי (שם מדעי: Eriovixia gryffindori) הוא מין של עכביש מהסוג אריוביקסיה, הקרוי על שמו של גודריק גריפינדור מסדרת ספרי הארי פוטר. העכביש התגלה בקרנאטקה שבהודו על ידי ג'אווד אחמד, ראג'אשרי ק'אלאפ וסומוחה ג'אוואגאל. השלושה חשבו שצורתו של העכביש מזכירה את מצנפת המיון מסדרת ספרי הארי פוטר ולכן קראו לעכביש על שמו של גודריק גריפינדור, בעליה המקורי של המצנפת. הגריפינדורי הוא עכביש קטן, לילי, המסתווה בין העלים היבשים של סביבתו שאת צורתם הוא מחקה. אריוביקסיה גריפינדורי, באתר ITIS (באנגלית) אריוביקסיה גריפינדורי, באתר GBIF (באנגלית) Ahmed, Javed; Khalap, Rajashree; Sumukha, JN (2016). "A new species of dry foliage mimicking Eriovixia Archer, 1951 from central Western Ghats, India (Araneae: Araneidae)" (PDF). Indian Journal of Arachnology. Indian Society of Arachnology. 5 (1–2): 24–27. ISSN 2278-1587. אורכב מ-המקור (PDF) ב-2016-12-12. נבדק ב-11 בדצמבר 2016. {{cite journal}}: (עזרה) New spider named after Harry Potter character, Times of India, 11 december 2016
אהרן פרננדו

אהרן פרננדו באיטלקית: Aron Fernando, או כפי שחתם על כתביו; פרננדס, או פרננדז, על פי כמה מקורות). (ליבורנו - 1761-1828) היה מורה, מחבר ומתרגם יהודי איטלקי בתקופת ההשכלה. הוא היה מורה לשפות עתיקות ומודרניות, ומתרגם, ועורר את תשומת הלב של רשויות ליבורנו בשל אהדתו ליעקבינים, ובשל ניסיונותיו לפרסם כתבים אשר נחשבו כקיצונים וחתרנים מדי. ב-29 ביוני 1796 פרננדו פגש את נפוליאון בונפרטה, בעת שזה עבר דרך ליבורנו, כדי לבקש את תמיכתו. בין הכתבים שביקש לפרסם: תרגום לאיטלקית עם פירוש של Les Nuits Champêtres ("לילות הכפריות") של ז'אן-צ'ארלס לבו (אנ'), שנכתב ב-1792‏ ופורסם רק בשנת 1803‏. Lo spettatore libero ovvero speculazioni filosofiche sulla rigenerazione politica, e morale dello spirito umano ("הצופה החופשי או ספקולציות פילוסופיות על התחדשות הפוליטית והמוסרית של הרוח האנושית"), פורסם במילאנו, ב"שנה השנייה של החירות" (1793). תרגום לאיטלקית של החוברת "שקיעתה ונפילתה של המערכת הפיננסית האנגלית" של תומאס פיין. התרגום לא פורסם בסופו של דבר, אך בגללו פרננדו גורש מליבורנו. "פרויקט פילוסופי לרפורמה מקיפה של הפולחן ושל החינוך הפוליטי-מוסרי של העם היהודי" בשני כרכים, שהיה אמור לצאת לאור ב-1810. בספר הזה פרננדו תיאר רפורמה קיצונית ביותר של היהדות, כולל דחייה של התורה שבעל פה, הורדת מספר המצוות ל-60 בלבד, וחינוך חובה במקצועות חול. הכרך הראשון הודפס כמעט בחשאי בשנת 1813 על ידי המוציא לאור ג'יובני מרניג בליבורנו; לאחר תהליך ארוך של התערבות הרשויות וערעורים שנמשך עד 1818,‏ וגם הודות לשינוי במשטר עקב הרסטורציה, כמעט כל העותקים הוחרמו והושמדו. כתב היד של הכרך השני שרד כיוון שהועבר לצנזור הצרפתי, ונשמר בגנזך המדינה של פריזכלףולם על הזין שלי חרא על כולם Isidore Singer, Richard Gottheil, ערך FERNANDO, AARON, באתר 1906 Jewish Encyclopedia אשר סלה, , שבט סופרים: תולדות חכמי איטליה (תס – תקס) – La République des Lettres, Rabbins, écrivains et médecins juifs en Italie au XVIII siécle, Leiden: Brill, 2007, עמ' 237 Ulrich Wyrwa, Juden in der Toskana und in Preussen im Vergleich: Aufklärung und Emanzipation in Florenz, Livorno, Berlin und Königsberg i. Pr., Tübingen: Mohr Siebeck, 2003, עמ' 152-153 כרטיסית Le notti campestri di De Laveaux, באתר OPAC הקטלוג המאוחד של הספריות האטלקיות Donata Giglio, Tra rivoluzione ed emarginazione: il caso di Aron Fernandez, Per Marino Berengo: studi degli allievi, Milano: Franco Angeli, 2000, עמ' 705-715 Carlo Mangio, Politica toscana e rivoluzione: momenti di storia livornese, Pisa: Pacini, 1974, עמ' 89, 137-138. Liana Elda Funaro, Un governo avaro e mercantile. Tre edizioni italiane di un'opera di Tom Paine, Studi Storici 31, nº 2, Istituto Gramsci, 1990, עמ' 481-510 Progetto filosofico di una completa riforma del culto e dell'educazione politico-morale del popolo ebreo טקסט מלא ב-Project Gutenberg Abraham Berliner, Aus meiner Bibliotek, Beiträge zur hebräischen Bibliographie und Typographie, Frankfurt a. M.: J. Kauffmann, 1898, עמ' 16-18 Achille de Rubertis, Gl'Israeliti e la Censura della stampa in Toscana, La Rassegna Mensile di Israel 18, nº 1, 1952, עמ' 10-20 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אהרן פרננדו".
פיקוד התובלה של ארצות הברית

פיקוד התובלה של ארצות הברית (באנגלית: United States Transportation Command ובקיצור USTRANSCOM) הוא אחד מהפיקודים הקרביים המאוחדים של מחלקת ההגנה האמריקנית והכוחות המזוינים של ארצות הברית. הפיקוד מספק תמיכה לשמונה הפיקודים האחרים, לזרועות הצבא, לסוכנויות ממשלתיות של מחלקת ההגנה ולארגונים ממשלתיים אחרים. התמיכה כוללת את כל תחומי הניידות הגלובלית, ויכולות קשורות, המאפשרות מענה לדרישות הגופים על ידו בעתות שלום ומלחמה. מפקד הפיקוד הוא גנרל 4 כוכבים בחיל האוויר. מאוקטובר 2024 מכהנן בתפקיד גנרל רנדל ריד. הפיקוד הוקם כפיקוד משולב עצמאי ב-1987 ומפקדתו ממוקמת בבסיס חיל האוויר סקוט שבאילינוי. פיקוד התובלה האווירית - שייך לחיל האוויר האמריקאי, משימתו לספק ניידות זמינה ומהירה בכל רחבי כדור הארץ, עבור הכוחות המזוינים של ארצות הברית. הפיקוד גם ממלא תפקיד חשוב במאמצי סיוע הומניטרי בארצות הברית וברחבי העולם. באחריותו לספק תובלה אווירית ותדלוק אווירי עבור כל הכוחות המזוינים של ארצות הברית חיל האוויר ה-18 של ארצות הברית - כולל 11 כנפות הפרוסות בבסיסים שונים בארצות הברית ושני להקים כולל להק קדמי הפרוס בבסיס חיל האוויר אינג'ירליק בטורקיה. פיקוד התובלה הימית הצבאית - שייך לצי ארצות הברית, מטרתו לספק כוח תובלה ימית למטענים קרביים ברחבי העולם. לשם כך מפעיל הפיקוד בין השאר גם כ-110 ספינות מטען אזרחיות. פיקוד התובלה היבשתית הצבאית - שייך לצבא ארצות הברית, מטרתו לספק פתרונות תובלה יבשתית ברחבי העולם לשינוע אנשי הכוחות המזוינים, ציודיהם ורכושם. הפיקוד מתבסס על אמצעי תחבורה אזרחיים וכן על שימוש באמצעים צבאיים מהזרועות השונים. קבוצת התובלה 595 - ממוקמת בנמל אש שועייבה בכווית נותנת מענה לאזור דרום-מערב אסיה ועובדת עם פיקוד מרכז של ארצות הברית קבוצת התובלה 597 - ממוקמת בבסיס פורט יוסטיס שניופורט ניוז בווירג'יניה, נותנת מענה לתובלה בארצות הברית, במרכז אמריקה, באיים הקריביים ובדרום אמריקה. קבוצת התובלה 598 - ממוקמת ברוטרדם שבהולנד, אחראית על התובלה מנמלי אירופה ועובדת עם פיקוד אירופה של ארצות הברית ופיקוד מרכז. קבוצת התובלה 599 - ממוקמת בבסיס צבא ארצות הברית וילר שבהוואי, אחראית לנמלי המזרח הרחוק ועובדת עם פיקוד האוקיינוס השקט של ארצות הברית. קבוצת התובלה 596 - ממוקמת בטרמינל סאני פוינט בקרוליינה הצפונית ומתאמת הובלת תחמושת וחומרי נפץ. סוכנות הנדסת התחבורה - ממוקמת בבסיס חיל האוויר סקוט באילינוי מרכז אווירי משולב לתמיכה תפעולית - נועד לאפשר הקמה ופריסה מהירה של מפקדות משולבות, וכוחות תגובה ברחבי העולם יחידת התובלה המשולבת במילואים מדיה וקבצים בנושא פיקוד התובלה של ארצות הברית בוויקישיתוף אתר האינטרנט הרשמי של פיקוד התובלה של ארצות הברית (באנגלית) פיקוד התובלה של ארצות הברית, ברשת החברתית פייסבוק פיקוד התובלה של ארצות הברית, ברשת החברתית אקס (טוויטר) אתר פיקוד התובלה
ארנסטינה, נסיכת סקסוניה-ויימאר

ארנסטינה, נסיכת סקסוניה-ויימאר (בגרמנית: Ernestine von Sachsen-Weimar; 4 בינואר 1740 – 10 ביולי 1786), הייתה נסיכה גרמנית, ואשתו של ארנסט פרידריך השלישי, דוכס סקסוניה-הילדבורגהאוזן. ארנסטינה נולדה ב-4 בינואר 1740 בויימאר שהשתייכה לדוכסות סקסוניה-ויימאר, לארנסט אוגוסט הראשון, דוכס סקסוניה-ויימאר-אייזנך, וסופיה שרלוטה מברנדנבורג-ביירוית, בתו של גאורג פרידריך קרל, מרקיז ברנדנבורג-ביירוית. ב-1 ביולי 1758 התחתנה ארנסטינה עם ארנסט פרידריך השלישי, דוכס סקסוניה-הילדבורגהאוזן, והביאה עמה נדוניה רבה, שסייעה מאוד לבעלה בתשלום חובותיו. ארנסטינה הייתה אשה יפה, מלבד פזילה קלה בעין אחת. היא אהבה מאוד מוזיקה, וכן אהבה לצאת למסעות ציד, שבהם הייתה רוכבת וצדה כמו גבר. בשנת 1780 מת בעלה ארנסט פרידריך השלישי, דוכס סקסוניה-הילדבורגהאוזן, וארנסטינה פרשה מהחיים הציבוריים לביתה בהילדבורגהאוזן, עד למותה ב-10 ביולי 1786. ב-1 ביולי 1758 התחתנה ארנסטינה עם ארנסט פרידריך השלישי, דוכס סקסוניה-הילדבורגהאוזן, ממנו היו לה 3 ילדים: סופיה, נסיכת סקסוניה-הילדבורגהאוזן (1760–1776), התחתנה עם פרנץ, דוכס סקסוניה-קובורג-זאלפלד. כריסטינה, נסיכת סקסוניה-הילדבורגהאוזן (1761 -1790), התחתנה עם אויגן, נסיך סקסוניה-הילדבורגהאוזן. פרידריך, דוכס סקסוניה-אלטנבורג (1763–1834). מדיה וקבצים בנושא ארנסטינה, נסיכת סקסוניה-ויימאר בוויקישיתוף
ירמות'

האם התכוונתם ל... בישראל ירמות (גליל תחתון) בארצות הברית: ירמות' (מסצ'וסטס) – עיירה במסצ'וסטס, ארצות הברית ירמות' (מיין) – עיירה במיין, ארצות הברית בקנדה: ירמות' (נובה סקוטיה) – עיירת נמל בנובה סקוטיה, קנדה בבריטניה: גרייט ירמות' – עיר במחוז נורפוק, אנגליה אישים: ג'ון ירמות' – פוליטיקאי אמריקני תל ירמות
ירמות' (נובה סקוטיה)

ירמות' (באנגלית: Yarmouth) היא עיירת נמל שממוקמת במפרץ פנדי בדרום-מערב פרובינציית נובה סקוטיה שבקנדה. ירמות' היא העיירה המרכזית של מחוז ירמות', ומרכז האוכלוסין הגדול באזור. בעיירה מתגוררים כ-6,500 תושבים (נכון ל-2016). עקב קרבתה לשרטון ג'ורג', העיירה מזוהה רבות בשנים עם דיג. היא נמצאת בלב האזור הגדול בעולם של דיג לובסטר, ודיג הלובסטרים בעיירה הוא הגדול בכל קנדה. פעילויות ספורט בעיר ובסביבתה: שייט, קרוס קאנטרי סקי, ופעילויות עבור כל קבוצת גיל. ניתן גם לשכור מגרשי ספורט ומתקנים אחרים לאירועים ומסיבות. מרכז ימק"א המקומי של כולל מרכז כושר, אירובי ואולפני אופניים, אולם התעמלות גדול ובריכה באורך 60 מטרים. עם שטחים פתוחים של דרום נובה סקוטיה ואוויר צח, כל יום הוא הזדמנות. לרוץ לאורך קו החוף בין גלי האוקיינוס המתנפצים. להרים אוהל ולהביט למעלה אל הכוכבים. לטייל בשבילים או לקחת סירה. בחורף, אתה יכול ללכת הזזה, משחק הוקי, להחליק, דג הקרח, או דוב הקוטב לצלול עם חברים. מלון ירמות' כולל גם מסלול גולף מרהיב בן 18 גומות עם היסטוריה מראשית המאה ה-19. הפריסה בסגנון הקישורים שלה מציעה נוף פנורמי של המגדלור המקומי והאוקיינוס האטלנטי - עם מסלולים מתגלגלים, ירוקים קטנים, ורוחות האוקיינוס. ב-1604 ביקר באזור סמואל דה שמפלן. האירופאים הראשונים להתיישב באזור היו צרפתים-אקדיים אשר הקימו יישוב דיג קטן באמצע המאה השבע עשרה. עד 1750 האוכלוסייה מנתה כ-50 נפש. ב-1759, במהלך מלחמת שבע השנים, התיישבו באזור שידוע היום כעיירה ירמות' מהגרים מניו אינגלנד. המהגרים הגיעו מהעיירה ירמות' שבמסצ'וסטס, ועל לפי דרישתם היישוב נקרא על שם עיירת מגוריהם הקודמת. ירמות' נוסדה ב-9 ביוני 1761, כאשר שלוש משפחות הגיעו אל המקום דרך הים מהעיירה סנדוויץ', מסצ'וסטס. ב-1767 התיישבו ביישוב החדש אקדיים שגרו במקור בגראן פרה וחזרו כעת מגלותם לאחר מלחמת שבע השנים. מספר ניכר מקרב נאמני האימפריה המאוחדת (נאמנים אמריקאים שנשארו נאמן לשלטון הקולוניאלי הבריטי והתיישבו לאחר המהפכה בשטחים בשלטון בריטי) התיישב בירמות' ב-1785 לאחר המהפכה האמריקאית. לאורך המאה התשע-עשרה ירמות' הייתה מרכז ענק לבניית ספינות, והעיירה אף הייתה מרכז הספנות הגדול בעולם בנקודת זמן מסוימת. מדיה וקבצים בנושא ירמות' בוויקישיתוף אתר האינטרנט הרשמי של ירמות' ירמות', באתר אנציקלופדיה בריטניקה (באנגלית) פרופיל מפקד אוכלוסין לירמות', סטטיסטיקס קנדה. Yarmouth - On the edge of everything., Active Living ערך זה הוא קצרמר בנושא יישובים בקנדה. אתם מוזמנים לתרום לוויקיפדיה ולהרחיב אותו.
סבטיני

האם התכוונתם ל... אוריאנה סבטיני – שחקנית וזמרת ארגנטינאית גבריאלה סבטיני – טניסאית ארגנטינאית רפאל סבטיני – סופר איטלקי
ארנסט פרידריך השני, דוכס סקסוניה-הילדבורגהאוזן

ארנסט פרידריך השני, דוכס סקסוניה-הילדבורגהאוזן (בגרמנית: Ernst Friedrich II. von Sachsen-Hildburghausen; 17 בדצמבר 1707 – 13 באוגוסט 1745), היה דוכס סקסוניה-הילדבורגהאוזן בין השנים 1724–1745. ארנסט פרידריך נולד ב-17 בדצמבר 1707 בהילדבורגהאוזן שהשתייכה לדוכסות סקסוניה-הילדבורגהאוזן, לארנסט פרידריך הראשון, דוכס סקסוניה-הילדבורגהאוזן, וסופיה אלברטינה, רוזנת ארבאך-ארבאך, בתו של גאורג לודוויג, רוזן ארבאך-ארבאך. בשנת 1722 טייל ארנסט פרידריך עם אחיו לודוויג פרידריך מסקסוניה-הילדבורגהאוזן בצרפת, ואף השתתפו בטקס ההכתרה של לואי החמישה עשר, מלך צרפת. בשנת 1724 מת אביו ארנסט פרידריך הראשון, דוכס סקסוניה-הילדבורגהאוזן, וארנסט פרידריך עלה לשלטון במקומו, אולם אמו שימשה כעוצרת עד לשנת 1728. אמו ניסתה להפחית את הוצאות הדוכסות, ולמעט את החובות, אולם לא הצליחה לעשות זאת. בשנת 1730 התיר ארנסט פרידריך ליהודים להתיישב בדוכסות, ובשנת 1732 קלט את היהודים שגורשו מזלצבורג. בשנת 1733 ביקר ארנסט פרידריך בווינה בחצרו של קרל השישי, קיסר האימפריה הרומית הקדושה, וקיבל דרגת גנרלוואכטמייסטר. בשנת 1743 קיבל ארנסט פרידריך פיקוד על רגימנט רגלים מקרל השביעי, קיסר האימפריה הרומית הקדושה, ואף קיבל דרגת גנרלפלדצוגמייסטר. ב-13 באוגוסט 1745 מת ארנסט פרידריך בהילדבורגהאוזן, ובנו ארנסט פרידריך השלישי, דוכס סקסוניה-הילדבורגהאוזן עלה לשלטון במקומו. ב-19 ביוני 1726 התחתן ארנסט פרידריך עם קרולינה, רוזנת ארבאך-פירסטנוי, בתם של פיליפ קרל, רוזן ארבאך-פירסטנוי וקרולינה אמליה מקונוביץ. לבני הזוג היו 4 ילדים: ארנסט פרידריך השלישי, דוכס סקסוניה-הילדבורגהאוזן (1727–1780) אלברכט, נסיך סקסוניה-הילדבורגהאוזן (1728–1735) אויגן, נסיך סקסוניה-הילדבורגהאוזן (1730–1795) אמליה מסקסוניה-הילדבורגהאוזן (1732–1799), התחתנה עם לודוויג, נסיך הוהנלוהה-נוינשטיין-אהרינגן מדיה וקבצים בנושא ארנסט פרידריך השני, דוכס סקסוניה-הילדבורגהאוזן בוויקישיתוף יצירות של ארנסט פרידריך השני, דוכס סקסוניה-הילבורגהאוזן
ספרטק

ספרטק (Спартак) הוא שמו הרוסי של ספרטקוס. המילה משמשת כשמם של מספר מועדוני וקבוצות ספורט בעולם. האם התכוונתם ל... ברוסיה: ספרטק – אגודת ספורט ספרטק מוסקבה – קבוצת כדורגל גברים מהעיר מוסקבה ספרטק מוסקבה (הוקי קרח) – קבוצת הוקי קרח מהעיר מוסקבה ספרטה אנד קיי (כדורסל נשים) (נקראה בעבר "ספרטק מוסקבה") - קבוצת כדורסל נשים מהעיר מוסקבה ספרטק סנקט פטרבורג (כדורסל) – קבוצת כדורסל גברים מהעיר סנקט פטרבורג ספרטק סנקט פטרבורג (כדורסל נשים) – קבוצת כדורסל נשים מהעיר סנקט פטרבורג ספרטק סנקט פטרבורג (הוקי קרח) – קבוצת הוקי קרח מהעיר סנקט פטרבורג ספרטק נלצ'יק – קבוצת כדורגל גברים מהעיר נלצ'יק ספרטק פרימוריה ולדיווסטוק – קבוצת כדורגל גברים מהעיר ולדיווסטוק ספרטק קוסטרומה – קבוצת כדורגל גברים מהעיר קוסטרומה אלניה ולדיקווקז (נקראה בעבר "ספרטק אלניה ולדיקווקז") - קבוצת כדורגל גברים מהעיר ולדיקווקז באוקראינה: הוברלה אוז'הורוד (נקראה בעבר "ספרטק אוז'הורוד") - קבוצת כדורגל גברים מהעיר אוז'הורוד בסרביה: ספרטק סובוטיצה – קבוצת כדורגל גברים מהעיר סובוטיצה בסלובקיה: ספרטק טרנבה – קבוצת כדורגל גברים מהעיר טרנבה בגאורגיה: ספרטקי טביליסי (נקראה בעבר "ספרטק טביליסי") - קבוצת כדורגל גברים מהעיר טביליסי אצטדיון ספרטק ספרטקוס (פירושונים) ספרטה (פירושונים)